# ដំបូន្មានដ៏មានប្រយោជន៍សម្រាប់ការផ្លាស់ប្តូរទៅ សាលារៀនធម្មតា

1. ទៅលេងសាលារៀនថ្មីដើម្បីប្រាកដថាកូនរបស់អ្នកស្គាល់ចំណាំច្បាស់។ អនុវត្តការធ្វើដំណើរទៅ និងមកពីសាលារៀន។
2. ប្រសិនបើអ្នកគ្រោងទៅយកកូនរបស់អ្នកក្រោយពេលរៀន ចូរព្រមព្រៀងគ្នាអំពីពេលវេលា និងទីកន្លែង។ សាលារៀនមួយចំនួន ផ្តល់ជូនការថែរក្សាក្មេងក្រោយម៉ោងសាលា ប្រសិនបើអ្នកត្រូវការ។
3. ចូលរួមការប្រជុំផ្តល់ព័ត៌មាន ហើយលើកទឹកចិត្តកូនរបស់អ្នកឱ្យចូលរួមក្នុងសកម្មភាពណែនាំ។
4. ពិនិត្យមើលថាតើសាលារៀនមានបុគ្គលិកជំនួយអប់រំពហុវប្បធម៌ (MEA) ដែលអាចនិយាយភាសាសហគមន៍របស់អ្នក។
5. ទាក់ទងសាលារៀនរបស់កូនអ្នកដើម្បីសេវាបកប្រែភាសាដោយឥតគិតថ្លៃ ប្រសិនបើចាំបាច់។ សេវានេះអាចរកបានសម្រាប់ សកម្មភាពជាក់លាក់មួយចំនួន។
6. ផ្តល់ជូនសាលារៀននូវព័ត៌មានលម្អិតសម្រាប់ទំនាក់ទំនងរបស់អ្នក ដើម្បីឱ្យបុគ្គលិកអាចទាក់ទងមកអ្នក ប្រសិនបើពួកគេ ត្រូវការ។ ចូរដឹងពីលេខទូរស័ព្ទរបស់សាលារៀន។
7. ស្នើសុំកាលវិភាគថ្នាក់រៀន ដើម្បីឱ្យអ្នកបានដឹងពីថ្នាក់រៀនមួយណាដែលកូនរបស់អ្នកមាន។ ប្រាប់សាលារៀន ប្រសិនបើកូន របស់អ្នកនឹងត្រូវអវត្តមាន ឬមករៀនយឺត។
8. ឱ្យសាលារៀនបានដឹងប្រសិនបើកូនរបស់អ្នកមានបញ្ហាសុខភាព ឬតម្រូវការពិសេសណាមួយ។ និយាយទៅកាន់សាលារៀន ប្រសិនបើអ្នកមានការព្រួយបារម្ភណាមួយ។
9. មុនពេលចាប់ផ្តើមចូលរៀន ចូរទិញឯកសណ្ឋានសាលារៀនរបស់កូនអ្នក។ សាលារៀនមួយចំនួនក៏នឹងលក់ឯកសណ្ឋាន ដែលគេប្រើរួចហើយដែរ។
10. រៀបចំទិញសៀវភៅ និងសម្ភារៈសិក្សាដែលត្រូវការ - សួរសាលារៀនសម្រាប់បញ្ជី និងរបៀបបញ្ជាទិញ។
11. សរសេរឈ្មោះកូនរបស់អ្នកលើវត្ថុទាំងឡាយ ដូចជាសម្លៀកបំពាក់ និងសម្ភារៈទាំងអស់របស់ពួកគេ។
12. សាលារៀនអាចតម្រូវឱ្យសិស្សមានខុមព្យូធើរយួរនឹងដៃ ឬ iPad។ សួរសាលារៀនអំពីប្រភេទមួយណាដែលកូនរបស់អ្នក នឹងត្រូវការ។
13. វេចខ្ចប់អាហារដែលមានសុខភាពល្អ។ ស្វែងយល់ឱ្យបានដឹងថាតើសាលារៀនមានកន្លែងលក់ចំណីអាហារឬអត់។
14. លើកទឹកចិត្តឱ្យកូនរបស់អ្នកចូលរួមក្លឹបកិច្ចការគ្រូដាក់ឱ្យធ្វើនៅផ្ទះ ឬសកម្មភាពក្រៅសាលាដទៃទៀត។
15. ប្រសិនបើត្រូវការជំនួយហិរញ្ញវត្ថុ សូមទាក់ទងសាលារៀនកូនរបស់អ្នកដើម្បីទទួលបានការផ្គត់ផ្គង់ហិរញ្ញវត្ថុដើម្បីបង់ថ្លៃ សាលា។

សម្រាប់ព័ត៌មានបន្ថែម សូមចូលទៅកាន់ **www.education.vic.gov.au/parents/going-to-school**